এদিকে এক রাশিয়ার সঙ্গে ভুল বোঝাবুঝির অবসান ঘটাতে হবে বলে মন্তব্য করেছেন তুরস্কের প্রেসিডেন্ট রজব তাইয়্যেব এরদোগান।রাশিয়ার তাস সংবাদ সংস্থাকে দেয়া সাক্ষাৎকারে তুরস্কের প্রেসিডেন্ট রজব তাইয়্যেব এরদোগান, রাশিয়ার সঙ্গে তার দেশের সম্পর্কের ক্ষেত্রে সব ভুল বোঝাবুঝির অবসান ঘটানোর আহ্বান জানান। চলতি রাশিয়া সফরের আগে এ আহ্বান জানান। এ সফরকালে সেইন্ট পিটার্সবার্গে রুশ প্রেসিডেন্ট ভ্লাদিমির পুতিনের সঙ্গে বৈঠকে বসবেন মি. এরদোগান।বর্তমান সফরকে একটি ঐতিহাসিক সফর এবং নতুন সূচনা হিসেবে বর্ণনা করেন এরদোগান। পুতিনের সঙ্গে আলোচনার পর রুশ-তুর্কি দ্বিপক্ষীয় সম্পর্কের ক্ষেত্রে নতুন অধ্যায় শুরু হবে বলেও তিনি আশাবাদ ব্যক্ত করেন। এরদোগান বলেন, দুই দেশের একযোগে অনেক কিছু করার আছে।এ সাক্ষাৎকারে সিরিয়া সংকট সমাধানে রাশিয়ার অপরিহার্য ভূমিকার কথাও তুলে ধরেন তিনি। তুর্কি প্রেসিডেন্ট বলেন, রাশিয়ার অংশগ্রহণ ছাড়া সিরিয়া সংকটের সমাধান করা সম্ভব নয়। কেবলমাত্র রাশিয়ার সহযোগিতা নিয়েই সিরিয়া সংকটের সমাধান করা সম্ভব বলে জানান তিনি।২০১৫ সালে সিরিয়ার সীমান্তে রুশ জঙ্গিবিমান ভূপাতিত করার ঘটনাকে কেন্দ্র করে মস্কো ও আঙ্কারার মধ্যে উত্তেজনা সৃষ্টি হয়েছিল। তারই ইতি টানার লক্ষ্যে এরদোগান রাশিয়া সফরে করছেন বলে ধারণা করা হচ্ছে।